בטורו האישי פרסם בסוף השבוע העיתונאי והסאטיריקן גיא מרוז כי הוא נוטה להצביע למפד''ל:''באמצע החיים התאהבתי בח''כ אורלב''.
גילוי יותר מפתיע מזה קשה יהיה למצוא בעיתוני סוף השבוע.
העיתונאי והסאטיריקן גיא מרוז הידוע כבעל דעות שמאלניות קיצוניות וכמי שנלחם עבור ניצולי השואה הנכים והקשישים כותב כי באופן מפתיע הוא שוקל להצביע למפד''ל לאור הקשרים שנוצרו לאחרונה בינו לבין יו''ר המפד''ל ח''כ אורלב בנושא ניצולי השואה (מרוז מגיש את התוכנית ''המשמר האזרחי'').
בטורו כתב מרוז את הדברים הבאים:''חברים קבלו גילוי-אני שוקל להצביע למפד"ל. זה קרה לי באמצע החיים. התאהבתי בחבר הכנסת זבולון אורלב. מדובר באיש שהחליט לחקור למה הממשלה לא משלמת לניצולי השואה וגם כמעט באותה עונה החליט לחקור למה חברות התרופות ממציאות את מחירי התרופות לגמרי מהדמיון. לא פשוט להתאהב באמצע החיים במישהו מהמפד"ל, ועוד באחד בשם זבולון, אבל החיים מוזרים חברים, ואחרי רומן קצר ולא מפותח עם סיעת הגמלאים אני נודד למפד"ל''.
מרוז מסיים את הדברים בסלוגן שייתכן כי המפד''ל תרצה לאמץ לקראת הבחירות הקרובות: ''כי אין לנו כיפה אחרת''.
\"כי אין לנו כיפה אחרת\" סלוגן יפה............ בפעם הקודמת.. \"המפד\"ל פותחת את השורות\".!